
24 DR.30.11.2006 

 

Misalnya di Johor Bahru hanya kita dapat satu perpustakaan awam sahaja.  
Saya pernah menggunakan perpustakaan itu dan saya dapati buku-buku simpanan di 
perpustakaan itu tidak mencukupi. Saya berharap perpustakaan awam patut disediakan 
bukan sahaja di Johor Bahru sahaja, di setiap bandar itu mesti ada. Kalau boleh di 
setiap kawasan yang strategik perlu menyediakan perpustakaan khususnya bukan 
sahaja untuk pelajar-pelajar kita yang kekurangan punca-punca rujukan di keluarga 
masing-masing dan juga untuk orang awam... 

Tuan Pengerusi [Datuk Lim Si Cheng]: Baiklah, Yang Berhormat boleh 
gulung. 

Tuan Teng Boon Soon [Tebrau]: Jadi untuk menggalakkan pembentukan 
satu masyarakat budaya, masyarakat berilmu, saya minta kementerian cuba 
menyediakan lebih lagi kemudahan-kemudahan perpustakaan seperti ini untuk 
memberi satu kemudahan supaya rakyat kita dapat meningkatkan ilmu mereka. Itu 
sahaja. Terima kasih. 

Tuan Pengerusi [Datuk Lim Si Cheng]:  Baik, Yang Berhormat hujung sekali, 
belakang Yang Berhormat bagi Sri Gading.  Yang Berhormat bagi Maran. 

Datuk Haji Mohamad bin Haji Aziz [Sri Gading]: Aa... Tuan Pengerusi?  

Tuan Pengerusi [Datuk Lim Si Cheng]: Bukan, belakang Yang Berhormat 
bagi Sri Gading.  Yang Berhormat bagi Maran. 

Datuk Haji Mohamad bin Haji Aziz [Sri Gading]: Lepas itu Sri Gadinglah.  
Terima kasih, Tuan Pengerusi. 

Tuan Pengerusi [Datuk Lim Si Cheng]: Belakang sekali. Belakang sekali. 

11.55 pagi. 

Datuk Haji Ismail bin Haji Abd. Muttalib [Maran]: Terima kasih Tuan 
Pengerusi.Terima kasih kerana memberi saya peluang untuk sama-sama 
membahaskan Bekalan 44 - Kementerian Kebudayaan, Kesenian dan Warisan 
(KeKKWa).  Saya hendak minta beberapa perkara.  Yang pertama ialah Butiran 040100 
- Pengurusan Arkib Negara. Arkib Negara adalah merupakan satu institusi yang 
menyimpan maklumat, dokumen dan juga rekod hinggalah kepada rekod bekas 
kakitangan kerajaan dan sebagainya. 

Begitu juga tentang khazanah dan juga sejarah negara.  Jadi saya ingin tahu, 
sekarang ini kita lihat Arkib Negara seolah-olah tidak besar peranannya kepada 
masyarakat, sedangkan ia mengumpulkan segala maklumat sama ada sejarah 
perjuangan dan sebagainya tentang bangsa dan juga negara kita. Jadi saya hendak 
tahu sejauh mana peranan Arkib Negara setakat ini dan apakah tindakan-tindakan yang 
proaktif yang dijalankan oleh Arkib Negara sendiri dalam menyebarkan dan 
mengembangkan maklumat-maklumat lama dan dokumen-dokumen yang tersimpan ini 
kepada masyarakat.   

Yang paling penting sekali ialah kepada generasi muda, belia dan sebagainya.  
Saya ingin tahu dalam tempoh lima tahun yang lepas ini, sejauh manakah masyarakat 
menggunakan ataupun merujuk untuk mendapatkan maklumat di Arkib Negara ini?  
Apakah khazanah yang ada di arkib ini disimpan begitu sahaja dan tidak digunakan 
oleh masyarakat kita sama ada untuk membina jati diri dan sebagainya bagi 
menentukan masa depan bangsa dan juga negara kita? 

Saya juga ingin bertanya kepada kerajaan, kementerian ini, berapakah jumlah 
Arkib Negara sekarang ini yang ada di seluruh negara? Saya difahamkan tidak semua 
negeri dan apakah kerajaan bercadang untuk membina Arkib Negara ini di seluruh 
negeri...   

Tuan Pengerusi [Datuk Lim Si Cheng]: Yang Berhormat, perkara yang 
kedua. 

Datuk Haji Ismail bin Haji Abd. Muttalib [Maran]: Terima kasih Tuan 
Pengerusi.  Yang kedua ialah tentang Butiran 060200 - Pembangunan Perpustakaan.  
Kita bangga dengan perkembangan perpustakaan di seluruh negara, di mana 
terdapatnya Perpustakaan Negara, perpustakaan negeri dan juga perpustakaan 
daerah.  



Misalnya di Johor Bahru hanya kita dapat satu perpustakaan awam sahaja. Saya pernah menggunakan perpustakaan itu dan saya dapati buku-buku simpanan di perpustakaan itu tidak mencukupi. Saya berharap perpustakaan awam patut disediakan bukan sahaja di Johor Bahru sahaja, di setiap bandar itu mesti ada. Kalau boleh di setiap kawasan yang strategik perlu menyediakan perpustakaan khususnya bukan sahaja untuk pelajar-pelajar kita yang kekurangan punca-punca rujukan di keluarga masing-masing dan juga untuk orang awam... Tuan Pengerusi [Datuk Lim Si Cheng]: Baiklah, Yang Berhormat boleh gulung. Tuan Teng Boon Soon [Tebrau]: Jadi untuk menggalakkan pembentukan satu masyarakat budaya, masyarakat berilmu, saya minta kementerian cuba menyediakan lebih lagi kemudahan-kemudahan perpustakaan seperti ini untuk memberi satu kemudahan supaya rakyat kita dapat meningkatkan ilmu mereka. Itu sahaja. Terima kasih. Tuan Pengerusi [Datuk Lim Si Cheng]: Baik, Yang Berhormat hujung sekali, belakang Yang Berhormat bagi Sri Gading. Yang Berhormat bagi Maran. Datuk Haji Mohamad bin Haji Aziz [Sri Gading]: Aa... Tuan Pengerusi?. Tuan Pengerusi [Datuk Lim Si Cheng]: Bukan, belakang Yang Berhormat bagi Sri Gading. Yang Berhormat bagi Maran. Datuk Haji Mohamad bin Haji Aziz [Sri Gading]: Lepas itu Sri Gadinglah. Terima kasih, Tuan Pengerusi. Tuan Pengerusi [Datuk Lim Si Cheng]: Belakang sekali. Belakang sekali. 11.55 pagi. Datuk Haji Ismail bin Haji Abd. Muttalib [Maran]: Terima kasih Tuan Pengerusi.Terima kasih kerana memberi saya peluang untuk sama-sama membahaskan Bekalan 44- Kementerian Kebudayaan, Kesenian dan Warisan (KeKKWa). Saya hendak minta beberapa perkara. Yang pertama ialah Butiran 040100 - Pengurusan Arkib Negara. Arkib Negara adalah merupakan satu institusi yang menyimpan maklumat, dokumen dan juga rekod hinggalah kepada rekod bekas kakitangan kerajaan dan sebagainya. Begitu juga tentang khazanah dan juga sejarah negara. Jadi saya ingin tahu, sekarang ini kita lihat Arkib Negara seolah-olah tidak besar peranannya kepada masyarakat, sedangkan ia mengumpulkan segala maklumat sama ada sejarah perjuangan dan sebagainya tentang bangsa dan juga negara kita. Jadi saya hendak tahu sejauh mana peranan Arkib Negara setakat ini dan apakah tindakan-tindakan yang proaktif yang dijalankan oleh Arkib Negara sendiri dalam menyebarkan dan mengembangkan maklumat-maklumat lama dan dokumen-dokumen yang tersimpan ini kepada masyarakat. Yang paling penting sekali ialah kepada generasi muda, belia dan sebagainya. Saya ingin tahu dalam tempoh lima tahun yang lepas ini, sejauh manakah masyarakat menggunakan ataupun merujuk untuk mendapatkan maklumat di Arkib Negara ini? Apakah khazanah yang ada di arkib ini disimpan begitu sahaja dan tidak digunakan oleh masyarakat kita sama ada untuk membina jati diri dan sebagainya bagi menentukan masa depan bangsa dan juga negara kita?. Saya juga ingin bertanya kepada kerajaan, kementerian ini, berapakah jumlah Arkib Negara sekarang ini yang ada di seluruh negara? Saya difahamkan tidak semua negeri dan apakah kerajaan bercadang untuk membina Arkib Negara ini di seluruh negeri... Tuan Pengerusi [Datuk Lim Si Cheng]: Yang Berhormat, perkara yang kedua. Datuk Haji Ismail bin Haji Abd. Muttalib [Maran]: Terima kasih Tuan Pengerusi. Yang kedua ialah tentang Butiran 060200- Pembangunan Perpustakaan. Kita bangga dengan perkembangan perpustakaan di seluruh negara, di mana terdapatnya Perpustakaan Negara, perpustakaan negeri dan juga perpustakaan daerah.